Suresh 87 Views
జడేజా ముఖ్య భూమిక పోషించడం ఖాయం: కోటక్‌
గ్రేటర్‌ నోయిడా: ఫస్ట్‌క్లాస్‌ క్రికెట్‌లో భాగంగా ఇక్కడ దులీప్‌ ట్రోఫీ ఫైనల్లో ఇండియా బ్లూ విజేతగా నిలవడంలో కీలక పాత్ర పోషించిన స్పిన్నర్‌ జడేజాపై సౌరాష్ట్ర కోచ్‌ సితాన్షు కోటక్‌ ప్రశంసలు కురిపించాడు.ప్రత్యేకంగా భారత్‌లో ఉన్న స్పిన్‌ ట్రాక్‌లో అతనే మెరుగైన ఎడమ చేతి స్పిన్నర్‌ అని కోటక్‌ కొనియాడాడు.పింక్‌ బాల్‌తో జరిగిన ఈ మ్యాచ్‌లో జడేజాకు ఎటు వంటి సమస్య ఎదురుకాలేదన్నాడు. గత ఏడాది జరిగిన రంజీ ట్రోఫీ మ్యాచ్‌ల్లో జడేజా 37 వికెట్లు తీసి సౌరాష్ట్ర విజయాల్లో ప్రముఖ పాత్ర పోషించిన సంగతి కోటక్‌ గుర్తు చేశాడు. ఒక ఎడమ చేతి స్పెషలిస్టు స్పిన్నర్‌ ఎలా బౌలింగ్‌ చేస్తాడో అదే తరహాలో జడేజా బౌలింగ్‌ శైలి ఉంటుందన్నాడు.కాగా బంతిని పూర్తిగా చేతిలో అదిమి పట్టడం ఒకటైతే బం తిని చాలా కింద స్థాయి నుంచి స్పిన్‌ చేయడం జడేజా వికెట్లు సాధించడానికి ఉపయోగ పడుతుందన్నాడు.త్వరలో స్పదేశంలో న్యూజి లాండ్‌తో జరిగే టెస్టు సిరీస్‌లో జడేజా ముఖ్య భూమిక పోషించడం ఖాయమని జోస్యం చెప్పాడు.కేన్‌ విలియమ్స్‌ గ్యాంగ్‌కు జడేజా నుంచి ముప్పు పొంచి ఉందని కొటక్‌ హెచ్చ రించాడు